กนง.มีมติคงดอกเบี้ยนโยบาย 1.5% ต่อปี
ที่ประชุมกนง.มีมติเอกฉันท์คงอัตราดอกเบี้ยนโยบายที่ 1.5% ต่อปี
20 ธ.ค. 2560

ที่ประชุมกนง.มีมติเอกฉันท์คงอัตราดอกเบี้ยนโยบายที่ 1.5% ต่อปีนายจาตุรงค์ จันทรังษ์  ผู้ช่วยผู้ว่าการ สายนโยบายการเงิน ธนาคารแห่งประเทศไทย(ธปท.) ในฐานะเลขานุการ คณะกรรมการนโยบายการเงิน (กนง.) เปิดเผยว่า ที่ประชุม กนง. มีมติเป็นเอกฉันท์ ให้คงอัตราดอกเบี้ยนโยบายไว้ที่ 1.5% ต่อปี เพื่อใช้นโยบายการเงินผ่อนปรนสนับสนุนให้เศรษฐกิจยังขยายตัวได้ต่อเนื่องและเพื่อให้เงินเฟ้อกลับสู่เป้าหมาย แต่ก็อาจต้องใช้เวลาอีกระยะหนึ่งสำหรับ การประชุมครั้งนี้มีกรรมการ 1 ท่านลาประชุม การคงดอกเบี้ยครั้งนี้ ประเมินจากตัวเลขเศรษฐกิจไทยที่ออกมามีแนวโน้มขยายตัวชัดเจนขึ้นและขยายตัวได้สูงกว่าที่ประเมินไว้เดิม โดยประมาณการณ์เศรษฐกิจปีนี้และปีหน้าขยายตัว 3.9% เพิ่มจากประมาณการณ์เมื่อเดือน ก.ย. ที่คาดว่าปีนี้และปีหน้าจะขยายตัว 3.8% ส่วนเงินเฟ้อทั่วไปสูงขึ้นค่อยเป็นค่อยไปตามที่ประเมิน ภาวะการเงินโดยรวมยังอยู่ในระดับผ่อนคลายเอื้อต่อการขยายตัวทางเศรษฐกิจ เสถียรภาพระบบการเงินโดยรวมอยู่ในเกณฑ์ดี แต่มีความเสี่ยงบางจุดที่อาจสะสมความเปราะบางในระบบการเงินระยะยต่อไป